OpenLLM-France/wikimedia huggingface dataset:
# El corredor de la mort

El corredor de la mort (títol original: Killer: A Journal of Murder) és una pel·lícula estatunidenca dirigida per Tim Metcalfe, estrenada l'any 1996. Ha estat doblada al català.

## Argument

Henry Lesser entra com a carceller a Leavenworth, una de les presons més dures del país. Allà coneix Carl Panzram (James Woods), un perillós Assassí en sèrie amb el qual entaula una particular relació que posarà en qüestió els seus principis i la seva fe en el sistema penitenciari. Carl vol escriure la seva autobiografia i Henry, incomplint les normes, li facilita llapis i paper amb l'esperança que l'experiència el redimeixi. En el manuscrit, Carl relata la seva terrible carrera criminal, mostrant-se com un home dominat pel ressentiment, l'odi i la violència.

## Repartiment

* James Woods: Carl Panzram
* Robert Sean Leonard: Henry Lesser
* Cara Buono: Ether Lesser
* Steve Forrest: Charles Casey anomentat « Patate »
* Robert John Burke: R.G. Greiser
* Ellen Greene: Elizabeth Wyatt
* Richard Riehle: Quince
* Harold Gould: Henry Lesser, de vell
* John Bedford Lloyd: Dr. Karl Menninger
* Jeffrey DeMunn: Sam Lesser
* Lili Taylor: Sally (no surt als crèdits)

## Al voltant de la pel·lícula

* Just abans els crèdits del final, es pot llegir que el film és dedicat al director Sam Peckinpah. Aquest reconeixement és degut al fet que aquest últim, i particularment el film Grup salvatge, va incitar Tim Metcalfe a convertir-se en director de cinema.
* Premis
** 1996: Festival de Cinema Fantàstic de Sitges: Millor actor (James Woods)
** 1996: Premis Satellite: Millor actor principal - Drama (James Woods) (ex aequo)
* Crítica: "Història real d'un furiós assassí. El desenvolupament resulta pla, la posada en escena estereotipada, però... apareix Woods i l'estómac puja a la gola"

## Referències

* ↑ «El corredor de la mort». esadir.cat.
* ↑ «Killer: A Journal of Murder». Allociné.
* ↑ «trivia». ImdB.
* ↑ Martínez, Luis El País.
# Rasbora philippina

Rasbora philippina és una espècie de peix cipriniforme de la família dels ciprínids que es troba a Mindanao (Filipines).

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Günther, A. 1880. Report on the shore fishes procured during the voyage of H. M. S. Challenger in the years 1873-1876. A: Report on the scientific results of the voyage of H. M. S. Challenger during the years 1873-76. Zoology. Rept. Challenger Shore Fishes v. 1 (pt 6): 1-82, Pls. 1-32.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Herre, A.W.C.T., 1924. Distribution of the true freshwater fishes in the Philippines. I. The Philippine Cyprinidae. Philipp. J. Sci. 24(3):249-307.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Rasbora rasbora

Rasbora rasbora és una espècie de peix cipriniforme de la família dels ciprínids.

## Morfologia

Els mascles poden assolir els 13 cm de longitud total.

## Distribució geogràfica

Es troba al Pakistan, l'Índia, Bangladesh, Myanmar i Tailàndia.

## Referències

* 1 2 FishBase (anglès)
* ↑ Menon, A.G.K., 1999. Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.
# Ena

* Aquest article tracta sobre el districte japonès de la prefectura de Gifu. Si cerqueu la lletra de l'alfabet llatí, vegeu «n».
Ena (恵 那 郡 Ena-gun?) fou un districte de la Prefectura de Gifu, Japó. El 2003, el districte tenia una població estimada de 48.776 i una densitat de 68,95 habitants per km². La superfície total és 707,36 quilòmetres². El 25 octubre de 2004 els pobles d'Akechi, Iwamura, Kamiyahagi i Yamaoka, i el poble de Kushihara es van fusionar a la ciutat expandida d'Ena. El 13 de febrer del 2005 les ciutats de Fukuoka, Sakashita i Tsukechi, i els pobles d'Hirukawa, Kashimo i Kawaue, juntament amb el poble de Yamaguchi (Districte de Kiso, Prefectura de Nagano), es van fusionar en la ciutat expandida de Nakatsugawa.

## Referències

* ↑ «合併までの経緯» (en japonès). Ena official website. Arxivat de l'original el 2011-10-06.
* ↑ «中津川市紹介（HP版）07.03.27» (en japonès). Nakatsugawa official website.
Viccionari
# QuickBASIC

Microsoft QuickBASIC (conegut com a QB o de manera no correcta "QBasic") és un sistema IDE (Integrated Development Environment, en català Entorn integrat de desenvolupament) i Compilador pel sistema de programació BASIC desenvolupat per Microsoft durant els anys '80 (1985-1988). QuickBASIC funciona a través d'MS-DOS, encara que existí una versió per a Mac OS.
Distribuït com aplicació introductòria del sistema de programació BASIC, està lleugerament basat amb el GW-BASIC, però afegeix algunes millores com aquest, com l'interpretador i millores en gràfics.

## Història

Presentada el 18 d'agost del 1985, en disquet de 5,25"; a partir de la versió 2.0 afegeix l'IDE; els usuaris podien editar directament en pantalla gràcies a l'editor de text que tenia. Les línies amb nombres ja no eren necessàries, encara que en opció es podia escriure en aquestes; acceptava saltar línies de codi a través d'etiquetes i en les últimes versions s'afegeix estructures de control i salts de bloc.
El "PC BASIC Compiler" va ser afegit per compilar programes en executables pel DOS; aquest inclou també un interpretador que permet al programador iniciar el programa sense abandonar l'editor de text, en la versió 4.0. També va ser usat per depurar un programa abans de convertir-lo en executable; malauradament existí algun tipus de problema entre l'interpretador i el compilador, amb què alguns cops l'aplicació que iniciava bé en l'interpretador fallava després de ser compilat, o estava a mig compilar.
L'última versió va ser la 4.5 (1988). El desenvolupament del Microsoft BASIC Professional Development System (o PDS) va continuar fins a la versió del QuickBASIC 7.1 (octubre del 1990); la versió bàsica del PDS només corria en OS/2 i la versió QuickBASIC Extended (QBX) corria en MS-DOS.
El successor del QuickBASIC i el Basic PDS és el Visual Basic per MS-DOS 1.0, versió estàndard i professional. Versions posteriors d'aquests ja no oferien suport per aquest sistema operatiu, quedant com a única opció l'entorn Windows.
Els usuaris d'Apple Macintosh van disposar de la versió 1.00 l'any 1988 per a versions Mac OS System 6 i 7.

## Enllaços externs

* QuickBasic Cafe, punt d'informació relacionada amb el QuickBASIC i QBASIC Arxivat 2005-09-01 a Wayback Machine. (anglès)
# Jos Daerden

Jos Daerden (26 de novembre de 1954) és un exfutbolista belga.

## Selecció de Bèlgica

Va formar part de l'equip belga a la Copa del Món de 1982. Fou jugador de K.S.K. Tongeren, Standard de Liège, Roda JC, K. Beerschot V.A.C. i Germinal Ekeren. Fou entrenador a clubs com K.S.K. Beveren, Lommel S.K., Standard de Liège, Lierse S.K., K.R.C. Genk, R.A.E.C. Mons, Germinal Beerschot i FC Metalurh Donetsk.

## Referències

* ↑ «Archived copy». Arxivat de l'original el 2012-03-20. [Consulta: 6 maig 2013].
* ↑ Perfil a standard.be
* ↑ Jos Daerden a National-Football-Teams.com (anglès)
* ↑ Jos Daerden reprend Mons en main a dhnet.be
* ↑ Officiel : Jos Daerden entraîneur du GB Arxivat 6-9-2009 a Wayback Machine.
# Janina Juli i Pujol

Janina Juli i Pujol (Pineda de Mar, 20 d'abril de 1989) és una política catalana, coneguda per ser l'esposa del 132è president de la Generalitat de Catalunya, Pere Aragonès.
Durant un temps va ser militant de la Joventut Nacionalista de Catalunya (JNC), originalment vinculada a Convergència Democràtica de Catalunya (CDC), però entre el 2016 i el 2020 es va vincular al PDeCAT i posteriorment a Junts per Catalunya, on va ocupar uns anys el càrrec de coordinadora de la denominada Regió 1, corresponent a la zona al voltant de Barcelona amb exclusió de la capital. El 2020, va passar a Esquerra Republicana de Catalunya (ERC), el partit del seu marit.
El 2017 es va casar a Argentona amb Pere Aragonès, amb qui el 2019 van tenir una filla anomenada Clàudia.

## Notes

* ↑ L'afirmació "coordinadora de Regió 1 del PDeCAT" que figura en algun mitjà s'ha de considerar errònia ja que aquesta denominació territorial no correspon al PDeCAT i sí a la JNC.

## Referències

* ↑ «Refundació col·lectiu JNC Cubelles». eixdiari.cat, 17-11-2016 [Consulta: 21 juliol 2021].
* 1 2 Villanueva, Marc «Així és Janina Juli Pujol, dona de Pere Aragonès i nova primera dama als 32 anys». Elnacional.cat, 18-05-2021 [Consulta: 24 maig 2021].
* 1 2 Navarro, Júlia «Pere Aragonès i Janina Juli: la curiosa història d'amor del possible futur president Aragonès i Juli es van casar el 2017 i tenen una filla, Clàudia». Catalunya Diari, 15-02-2021 [Consulta: 24 maig 2021].
* 1 2 «La Regió 1 de la JNC comença a treballar pel Congrés de l’ organització des de L’ Hospitalet». VilaWeb, 27-10-2004 [Consulta: 21 juliol 2021].
* ↑ «Janina Juli, la mujer de Pere Aragonès que militó en Convergència» (en castellà). Nius Diario, 17-05-2021 [Consulta: 24 maig 2021].
# Discoglossus sardus

Discoglossus sardus és una espècie d'amfibi anur de la família Discoglossidae que viu a França i a Itàlia.
Està amenaçada d'extinció per la pèrdua del seu hàbitat natural.

## Referències

* Andreone, F., Lecis, R. & Miaud, C. 2004. Discoglossus sardus. Llista Vermella d'Espècies Amenaçades de la UICN 2006. Consulta: 30 d'abril del 2008.
# Bobki

Bobki (en rus: Бобки ) és un poble (un possiólok) del krai de Perm, a Rússia, que el 2010 tenia 80 habitants.

## Referències

* ↑ «численность населения городских округов, муниципальных районов, городских и сельских поселений, городских населенных пунктов, сельских населенных пунктов Пермского края по итогам Всероссийской переписи населения 2010 года». Arxivat de l'original el 2014-09-10. [Consulta: 2 abril 2019].
# Christelita

La christelita és un mineral de la classe dels sulfats. Anomenada en honor de Christel Gebhard-Giesen, qui va descobrir del mineral. Les varietats riques en cadmi poden ser confoses amb edwarsita.

## Classificació

Segons la classificació de Nickel-Strunz, la christelita pertany a «07.D - Sulfats (selenats, etc.) amb anions addicionals, amb H₂O, amb cations de mida mitjana només; plans d'octaedres que comparteixen vores» juntament amb els següents minerals: langita, posnjakita, wroewolfeïta, spangolita, ktenasita, torreyita, campigliaïta, devil·lina, ortoserpierita, serpierita, niedermayrita, edwardsita, carrboydita, glaucocerinita, honessita, hidrohonessita, motukoreaita, mountkeithita, shigaïta, wermlandita, woodwardita, zincaluminita, hidrowoodwardita, zincowoodwardita, natroglaucocerinita, nikischerita, felsőbányaïta, lawsonbauerita, mooreïta, namuwita, bechererita, ramsbeckita, vonbezingita, redgillita, calcoalumita, nickelalumita, kyrgyzstanita, guarinoïta, schulenbergita, theresemagnanita, UM1992-30-SO:CCuHZn i montetrisaïta.

## Característiques

La christelita és un sulfat de fórmula química Cu₂Zn₃(SO₄)₂(OH)₆·4H₂O. Cristal·litza en el sistema triclínic. La seva duresa a l'escala de Mohs és 2 a 3.

## Formació i jaciments

Presumiblement es tracta d'un mineral secundari. Ha estat descrita a Xile, Grècia i Austràlia.

## Referències

* ↑ «Christelite» (en anglès). Mindat. [Consulta: 7 novembre 2015].
* ↑ JOHN L. JAMBOR, ANDREW C. ROBERTS «NEW MINERAL NAMES». American Mineralogist, 82, 1997, pàg. 207-210 [Consulta: 16 desembre 2021].
# Cheirolophus teydis

Cheirolophus teydis és una espècie de planta endèmica de Tenerife i La Palma i pertany a la família de les asteràcies també conegudes com a compostes. Es coneix com a "cabezón de la cumbre". o "boca de tauce" a Tenerife. El nom genèric Cheirolophus procedeix del grec cheir que significa mà, i de lopho que significa floc, al·ludint als pèls que surten del fruit. El nom específic teydis és un epítet geogràfic que fa referència a Las Cañadas del Teide, zona on viu aquesta planta en l'illa de Tenerife.
Pertany al grup d'espècies arbustives amb capítols de color blanc, crema o groc. Es diferencia per les bràctees involucrals que no tenen apèndix i són molt petits. Cheirolophus teydis és un arbust d'uns 1,5 metres d'alçada. Les fulles són enteres, lineals i en forma de llança, toscament dentades i enganxoses. Els capítols florals són solitaris, cònics. Els flòsculs són de color groc o crema. Els apèndixs de les bràctees involucrals són petits, amb marges desigualment dentats els quals no són uniformes o es presenten amb petites sinuositats poc profundes i desiguals Arxivat 2015-02-05 a Wayback Machine..
És present a la zona subalpina de las Cañadas, a Tenerife, molt freqüent especialment en les zones orientades al sud, 1800-2200m, sobre vessants i cingles secs. En comunitats com La Fortaleza, Montaña de Diego Hernández, Boca de Tauce, etc. A la Palma, en la zona superior de la Caldera de Taburiente, zona del Roque de los Muchachos, etc.

## Referències

* ↑ «Cheirolophus teydis» a EOL. Data consulta: 05 de febrer de 2015.
* ↑ «Cheirolophus teydis a The Plant List» (en anglès). [Consulta: 5 febrer 2015].
* ↑ Bramwell, David y Zoë, Flores Silvestres de las Islas Canarias, 4ªedición, Editorial Rueda SL, ISBN 8472071286

## Enllaços externs

* http://www.floradecanarias.com/cheirolophus_teydis.html
# Cheirolophus falcisectus

Cheirolophus falcisectus és una espècie de planta que pertany a la família de les asteràcies també conegudes com a compostes. Conegut com a "cabezón de la Aldea". La planta té valor ornamental degut a la vistositat de les seves flors de color porpra i una mica oloroses. Les flors apareixen entre juny i juliol i fructifica a l'agost i setembre. Es reprodueix per llavors. En el Jardín Botánico Viera y Clavijo es cultiva de forma normal i allà, les seves llavors alimenten a les caderneres (Carduelis carduelis). El nom genèric Cheirolophus procedeix del grec cheir que significa mà, i de lopho que significa floc, al·ludint als pèls que surten del fruit. El nom específic falcisectus és un epítet morfològic que fa referència a la forma de falç les fulles.
Cheirolophus falcisectus és un arbust d'uns 1,5 metres d'alçada. Les fulles són molt variables que poden anar de subenteres a pinnatisectes amb segments encorbats. Les bràctees involucrals amb apèndix molt gran, fimbriat, de color marró-porpre. És endèmica de la Reserva Natural Integral de Güi Güi, a Gran Canaria. Localitzat a la zona sud-oest de l'illa, en concret al massís de Cedro-Horgazales. És l'única població coneguda, al voltant d'un centenar d'exemplars i es troba en penya-segats ombrívols a uns 600 msnm. El massís del Cedro-Hogarzales és a l'interior de la Reserva Natural Integral de Güi-Güí (els vilatans el coneixen com Guguy), entre La Aldea de San Nicolás y Veneguera, dins d'una àrea de protecció major com és el Parque Rural del Nublo.

## Referències

* ↑ «Cheirolophus falcisectus a EOL» (en anglès). [Consulta: 6 febrer 2015].
* ↑ «Cheirolophus falcisectus a The Plant List» (en anglès). [Consulta: 6 febrer 2015].
* ↑ BRAMWELL, David y Zoë, Flores Silvestres de las Islas Canarias, 4ªedición, Editorial Rueda SL, ISBN 8472071286
* ↑ http://www.magrama.gob.es/es/biodiversidad/temas/inventarios-nacionales/328_tcm7-149368.pdf Arxivat 2016-03-03 a Wayback Machine.

## Enllaços externs

* http://www.floradecanarias.com/cheirolophus_teydis.html
# Cimiatene

Cimiatene era un districte de Paflagònia que deriva el seu nom de la fortalesa de Cimiata. Mitridates del Pont se'n va apoderar, i va fer de la ciutat de Cimiata (anomenada per ell Ctistes) una plaça forta base del seu poder al Regne del Pont.

## Referències

* ↑ Strabo, Geography (anglès)
# Cher (departament)

* Per a altres significats, vegeu «Cher (desambiguació)».
Cher (18) és un departament francès que pren el nom del riu homònim.

## Geografia

Cher és un dels sis departaments que formen part de la regió de Centre - Vall del Loira. Limita amb els departaments d'Indra, Loir i Cher i Loiret, també de la regió de Centre, i amb els departaments de Niebre (Borgonya), Alier (Alvèrnia) i Cruesa (Llemosí).
El territori departamental està dividit en 35 cantons i 290 municipis. El cantó és una divisió territorial del departament, i que pot estar compost bé per diversos municipis, o bé per només un. En el cas de les grans ciutats, els cantons poden estar composts per diversos barris d'aquestes. El cantó porta el nom del seu chef-lieu, que en la majoria d'ocasions és la ciutat més important.

## Història

Cher va ser un dels vuitanta-tres departaments originals creats durant la Revolució Francesa, el 4 de març de 1790 (en aplicació de la llei del 22 de desembre de 1789). Va ser creat a partir de l'antiga província de Berry.

## Política

El Consell General de Cher és l'únic consell general de la regió de Centre - Vall del Loira controlat per l'esquerra.
L'esquerra governa aquest departament des de les eleccions cantonals de 2004. En aquestes eleccions es van renovar 16 dels 35 cantons del departament. Cada cantó escull un conseller general per un mandat de 6 anys. Ara bé, no tots els cantons celebren eleccions alhora. Les eleccions tenen lloc per meitats cada tres anys. Així, cada 3 anys, es renoven parcialment tots els consells generals de França. Els cantons que es van renovar a les eleccions de 2004 van ser aquells en què s'havien celebrat eleccions cantonals l'any 1998.
Després de les eleccions cantonals de 2004, l'esquerra va aconseguir la majoria absoluta a l'assemblea departamental, amb 18 consellers generals. Així doncs, Alain Rafesthain (del Partit Socialista), que anteriorment havia estat president del Consell Regional de Centre, va ser elegit president del Consell General de Cher.
Dels 18 consellers d'esquerra, 8 pertanyen al Partit Socialista, uns altres 8 al Partit Comunista Francès i 2 són consellers no-adscrits. Anteriorment, el Partit Socialista només tenia 4 escons al Consell General, el Partit Comunista Francès en tenia 7 i de consellers no-adscrits d'esquerra n'hi havia 3.
Per la seva banda, els 17 escons de la dreta es distribueixen de la següent manera: 7 pertanyen a la UMP, que en perd un, i 10 són consellers no-adscrits de dreta. La Unió per a la Democràcia Francesa va perdre els 2 escons aconseguits l'any 1998.

## Vegeu també

* Llista de municipis del Cher
* Llista de Cantons el Cher
* Oizon

## Enllaços externs

* Consell General del Cher (francès)
* Prefectura del Cher (francès)
* Comitè de turisme del Cher Arxivat 2010-02-17 a Wayback Machine. (francès)
* Ajuntament de Bourges (francès)
Viccionari
# Chlorurus perspicillatus

Chlorurus perspicillatus és una espècie de peix de la família dels escàrids i de l'ordre dels perciformes que es troba a les Hawaii.
Els mascles poden assolir els 60,9 cm de longitud total.

## Referències

* ↑ Swainson W. 1839. The natural history and classification of fishes, amphibians, & reptiles, or monocardian animals. Londres. Nat. Hist. & Class. v. 2. i-vi + 1-448.
* ↑ BioLib
* 1 2 FishBase (anglès)
# Chlorurus japanensis

Chlorurus japanensis és una espècie de peix de la família dels escàrids i de l'ordre dels perciformes.

## Morfologia

Els mascles poden assolir els 31 cm de longitud total.

## Distribució geogràfica

Es troba des de les Illes Ryukyu fins a Austràlia i Tonga.

## Referències

* ↑ Swainson W. 1839. The natural history and classification of fishes, amphibians, & reptiles, or monocardian animals. Londres. Nat. Hist. & Class. v. 2. i-vi + 1-448.
* ↑ BioLib
* 1 2 FishBase (anglès)

## Bibliografia

* Bellwood, D.R. 2001: Family Scaridae. A: Carpenter & Niem 2001. Species identification guide for fishery purposes. Bony fishes part 4. 6: 3468-3492, Pls. VI-XIV.
* Bloch, M.E. 1789: Charactere und Beschreibung des Geschlechts der Papageyfische, Callyodon. Abhandlungen der Böhmischen Gesellschaft der Wissenschaften, 4: 242-248, Pls. 1-3. [Publicat el 1789.]
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall, J.E. I J.H. Choat, 1980. Two new parrotfishes of the genus Scarus from the Central and South Pacific, with further examples of sexual dichromatism. Zool. J. Linn. Soc. 70:383-419.
* Randall, J.E., 1986. Scaridae. p. 706-714. A M.M. Smith i P.C. Heemstra (editors) Smiths' sea fishes. Springer-Verlag, Berlín, Alemanya.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cichlocolaptes

Cichlocolaptes és un gènere d'ocells de la família dels furnàrids (Furnariidae).

## Taxonomia

Segons la Classificació del Congrés Ornitològic Internacional (versió 10.2, 2020) aquest gènere està format per dues espècies:
* Cichlocolaptes leucophrus - plegafulles cellut.
* Cichlocolaptes mazarbarnetti - plegafulles de Mazar Barnett.
# Club Atlético Tetuán

El Club Atlético Tetuán fou un club de futbol d'Espanya, de la ciutat de Tetuan, quan al Marroc existia el Protectorat Espanyol al Marroc.

## Història

El club fou fundat el 1922 a Tetuan, per un grup de joves. Va arribar a jugar una temporada a Primera Divisió espanyola, la de 1951/52, ocupant l'últim lloc de la classificació.
Després de la independència del Marroc el 1956, el club es va dividir en dos; per una banda, el Sociedad Deportiva Ceuta que més tard es convertiria en el Club Atlético de Ceuta, i per altra banda, el 1961, tornà a aparèixer amb el nom àrab de المغرب التطواني (Club Moghreb Atlético Tétouan). Aquest ha pujat i baixat de primera a segona de la Lliga marroquí amb freqüència, ascendint per últim cop a primera l'any 2004.

## Uniforme

* Uniforme titular: Camiseta franges verticals blanques i vermelles, pantaló blau, mitjetes vermelles.
* Uniforme alternatiu: Camiseta blava, pantaló blanc, mitgetes blaves.

## Estadi

El club disputava els seus partits en l'Estadi de Varela, amb capacitat per uns 15.000 espectadors. Actualment segueix disputant els seus partits en aquest estadi, anomenat actualment Camp de "Saña de Ramel", el qual no ha sofert cap remodelació, ja que l'Ajuntament de Tetuan no ha promogut cap ajuda ni ha deixat a particulars fer-ho.

## Dades del club

* Temporades a Primera: 1
* Temporades a Segona: 29
# Chris Joannou

Christophoros John "Chris" Joannou (Newcastle, 10 de novembre de 1979) és un músic australià i macedoni, conegut per ser el baix i la guitarra en el famós grup de rock alternatiu Silverchair.

## Biografia

Va néixer a Newcastle (Nova Gal·les del Sud) com els altres dos components de Silverchair. És d'ascendència macedònia i té una germana bessona i una altra més gran.
Degut al suïcidi del seu cosí Nathan Trepezanov als 21 anys, l'any 2006 va promoure la creació d'escoles per persones amb problemes mentals. Com a curiositat, va ser el primer dels tres membres de Silverchair que va tallar-se la llarga cabellera que portaven.

## Carrera

Joannou va conèixer Ben Gillies i a Daniel Johns en coincidir a l'institut de Newcastle, quan tots tres tenien quinze anys. Allà van decidir crear la banda Innocent Criminals, i just abans de llançar el seu primer treball van canviar-lo per Silverchair. El seu company Ben Gillies li va ensenyar a tocar el baix, ja que inicialment no sabia tocar cap instrument. El grup s'ha mantingut intacte durant tota la seva trajectòria, tot i que durant diverses etapes ha estat inactiu perquè els seus components volien descansar o participar en projectes alternatius.
En l'últim descans que es va prendre el grup, Joannou va fer-se càrrec de la producció de dos àlbums del grup The Mess Hall, Feeling Sideways i Notes From A Ceiling, que va aconseguir un premi ARIA.

## Referències

* ↑ «Chris Joannou Biography» (en anglès). PerfectPeople.net. [Consulta: 14 novembre 2008].
* ↑ «Mental health research scholarship launched» (en anglès). ABC.net.au, 28-11-2006. [Consulta: 15 maig 2019].